Jean-Léon Gérôme

I Jean-Léon Gérôme (11 ya ing Mayo 1824 – 10 ya ing Enero 1904) métung yang Frances a pintor ampóng escultor king estilung áusan da ngéning academicismo (academism). Taganang míkálat ing pámangópiá da réng kayang laráwan a pinintúrang méyáus yang "tanyag díling talalalang king yátu anyang 1880." Tínagkil la réng kayang obra king pámaminturang historico, mitolohiyang Griego, Orientalismo, laráwan da réng táwu, ampó réng aliwang paksa, a miras ing tradicion a academico king kasukdulan. Tuturing deng metung kareng pékamaulagang pintor anyang panaun ning academicismo. Métung ya múring talaturung dakal a méging estudianti.